|  |  |
| --- | --- |
| **Tantárgy neve:**  **A nyomtatott és elektronikus sajtó rendszere / NMP\_MK105K2** | **Kreditszáma: 2** |
| A tanóra típus: **előadás** és száma: **2/30** | |
| A számonkérés módja (koll. / gyj. / egyéb: **kollokvium** | |
| A tantárgy tantervi helye (hányadik félév): **2** | |
| Előtanulmányi feltételek *(ha vannak)*: | |
| **Tantárgyleírás**: az elsajátítandó ismeretanyag és a kialakítandó kompetenciák tömör, ugyanakkor informáló leírása: | |
| **Kompetenciák:** 1, 2, 4, 5   * Egyetemes emberi értékek. * Interkulturális nevelési programok alkalmazása. * A tanulók műveltségének, készségeinek, és képességeinek fejlesztése, ennek alapján az adott tudományterületen a kutatási eljárások megismertetése. * Az egész életen át tartó tanulást megalapozó kompetenciák fejlesztése   ***Tudás***   * Elsajátítja a médiatípusok rendszerének jellemzőit, valamint specifikus ismeretekkel egészíti ki művelődé- és médiatörténeti és a médiaismeretre vonatkozó tudását. * Rendelkezik a nyomtatott és elektronikus sajtó rendszerének elemző vizsgálatához szükséges ismeretekkel. * Ismeri, és értelmezni tudja a médiaszabályozás legfontosabb aktuális folyamatait.   ***Attitűdök/nézetek***   * Vizsgálódásai során képes lesz a médiatípusok egyedi sajátosságait figyelembe venni, és a bennük rejlő értékek és hiányosságok alapján elhelyezni ezeket saját rendszerükben. * A nyomtatott és elektronikus sajtóra vonatkozó tényeken alapuló és rendszerszerű ismeretei alapján ki tudja alakítani saját nézeteit, amelyek hozzásegítik ahhoz, hogy elemezze, megértse és elfogadja a média által közvetített tartalom értelmezésének sokszínűséget. Ez az attitűd pedig alkalmassá teszi a szakemberekkel és laikusokkal történő eszmecserére egyaránt.   ***Képességek***   * A hallgató járatos lesz a különböző médiatípusok tartalmi struktúrája és célja szerinti megítélésében. * A program során végzett számos forráselemzés révén képes lesz felismerni és értelmezni a nyomtatott és elektronikus sajtó egymás mellett élésében rejlő kihívásokat és lehetőségeket.   **Cél:**  A tantárgy célja, hogy a hallgató ismerje meg a különböző médiatípusok jellemzőit, ezek elméleti és gyakorlati kérdéseinek társadalmi és technológiai vonatkozásait. Legyen képes felismerni a nyomtatott és elektronikus sajtó rendszerének elemeit, valamint a közöttük lévő összefüggéseket. A tanultak alapján, értő módon tudja elemezni analitikus és szintetizáló formában a különböző médiatípusok tartalmi struktúráját. Legyen tisztában az aktuális tendenciákkal, és ismerje a nyomtatott és elektronikus sajtó intézményi rendszerét és szerepét.  **Tartalom:**  A média fogalma, értelmezési mezője. A médiatípusok kialakulása és rendszere. A nyomtatott és az elektronikus sajtó megjelenési formái.  A nyomtatott és elektronikus sajtó eltérő struktúrája. A nyomtatott és elektronikus sajtó tartalma. Tartalom és ideológia. Demokrácia-felfogások.  A hír szerepe és előtérbe kerülése a sajtóban. A hír „előállítása” és közvetítése. A társadalmi nyilvánosság és az információs források.  Művészet, sport, tudomány és ismeretterjesztés. Eltérő funkciók, ágazatspecifikus sajtó.  A tartalom megőrzésének szükségessége. Archiválási elvek és struktúrák.  A nyomtatott sajtó szerepe az elektronikus, illetve a digitális médiumok környezetében. A nyomtatott és elektronikus sajtó rendszerének szabályozása. Digitalizáció, konvergencia, médiakoncentráció.  A médiaszabályozás rendszere.  A sajtó intézményesülése. A nyomtatott és elektronikus sajtó intézményrendszere.  **Módszerek:**  Előadás, szöveg- és forráselemzés  **Követelmények, a tanegység teljesítésének feltételei:**  Nyomtatott és elektronikus sajtó- ill. médiatermékek  jellemzése, összehasonlítása, előre megadott szempontrendszer alapján. | |
| A **3-5** legfontosabb *kötelező,* illetve *ajánlott***irodalom** (jegyzet, tankönyv) felsorolása biblio­gráfiai adatokkal (szerző, cím, kiadás adatai, oldalak, ISBN): | |
| **Kötelező olvasmányok:**  Asa Briggs – Peter Burke: A média társadalomtörténete. Bp. Napvilág Kiadó, Bp. 2004.  Barbier, Frédéric – Lavenir, Catherine Bertho: A média története. Bp., Osiris, 2004.  Sárközy Erika – Bajomi Lázár Péter (szerk.): Magyar médiatörténet a késő Kádár-kortól az ezredfordulóig. Budapest, Akadémia, 2005.  John Kenae: Média és demokrácia. Bp. Helikon, 1999.  Domokos Lajos: Press & PR: a médiatevékenység, a szervezeti és az üzleti kommunikáció alapjai. Bp., Domokos Kft, 2005  Pikó András - Wisinger István - Zöldi László: Általános médiaismeret. Bp., Dialóg Campus, 2007  **Ajánlott irodalom:**  Ágoston László: Újság a képernyőn. – In: Magyar sajtó, 1982. 6. sz. (Június)  Korok, kultúrák értékvilága és a média (Sulinet Digitális Tudásbázis <http://195.199.249.92/media/#>)  A média szabályozása (Sulinet Digitális Tudásbázis <http://195.199.249.92/media/#>) [A hivatalos közlönyök]  Szajbély Mihály: A médiatörténet és a sajtótörténet viszonyáról. – In: Médiakutató, 2005. 1. sz. (Tavasz)  Zöldi László: Söpörjünk a saját portálunk előtt is! : az Internet és a vidéki sajtó. – In: Magyar média, 2001. 2. sz. | |
| **Tantárgy felelőse** (*név, beosztás, tud. fokozat*)**: Dr.Széchenyi Ágnes főiskolai tanár** | |
| **Tantárgy oktatásába bevont oktató(k),** ha vannak(*név, beosztás, tud. fokozat*)**:Czeglédi László könyvtári főigazgató** | |